Liverpool părea să ducă toate cele trei puncte, luni, în penultimul meci al lui Klopp. Oaspeții au condus cu 3-1 înainte ca golurile rezervei Jhon Duran, din minutele 85 și 88, să împartă prada.
Klopp nu numai că a fost ovaționat de fanii lui Liverpool care au făcut deplasarea, care i-au adus un omagiu pentru cei nouă ani de mandat la club, dar a fost aplaudat și de publicul local în timp ce se îndrepta spre tunelul de pe Villa Park.
„Știu că este ultima dată, doar că nu se simte (așa)", a declarat Klopp reporterilor, citat de Reuters. "Fanii din deplasare au fost întotdeauna absolut nebuni. Ce au făcut, unde au fost, le-am cerut să călătorească mult de-a lungul anilor. Este o relație minunată".
După ce Liverpool a ridicat Cupa Ligii în februarie, părea că ar putea câștiga titlul, dar echipa lui Klopp și-a văzut speranțele spulberate în urma unei serii de rezultate nesatisfăcătoare, luna trecută.
Privind retrospectiv la sezonul său, managerul german a declarat că terminarea campionatului pe locul trei este încă ceva de care să fie mândru. „De acolo de unde am venit, (locul trei) este și el o declarație", a adăugat el.
„Pentru mine, povestea sezonului este că băieții au un caracter foarte, foarte bun și o atitudine senzațională - de aceea am fost astăzi aici și de aceea avem acum 79 de puncte.
"Nu sunt foarte încântat de asta, dar, evident, timp de o săptămână sau două a trebuit să acceptăm că nu putem fi cea mai bună sau a doua cea mai bună echipă din campionat, (dar) aceasta este o bază bună pentru viitor și asta este tot ce poți cere".
(sursa: Mediafax)